b'\n_START_ARTICLE_\nV\xc3\xa6rsyke\n_START_PARAGRAPH_\nV\xc3\xa6rsyke er en popul\xc3\xa6rbetegnelse p\xc3\xa5 visse kroppslige eller psykiske reaksjoner p\xc3\xa5 endringer i v\xc3\xa6ret og/eller trykkforandring. \xc2\xabV\xc3\xa6rsyke\xc2\xbb er dokumentert \xc3\xa5 oftere ramme kvinner en menn._NEWLINE_Lavtrykk er ofte assosiert med v\xc3\xa6rsyke, og s\xc3\xa6rlig hum\xc3\xb8rendringer, som skyldes endringer i elektrisk aktivitet som f\xc3\xb8lge av lavtrykk og fallende trykk. I tillegg kan hormonbalansen i kroppen bli p\xc3\xa5virket av lysendringer som v\xc3\xa6rforandring f\xc3\xb8rer med seg._NEWLINE_Ikke alle mennesker opplever v\xc3\xa6rsyke, men de som gj\xc3\xb8r det kan oppleve v\xc3\xa6rendringene gjennom fysiske problemer som smerter og stivhet i muskler og ledd, eller psykiske reaksjoner som depresjon, glemsomhet, angst og konsentrasjonsvansker. I tillegg har revmatikere og personer som sliter med migrene en tendens til \xc3\xa5 f\xc3\xa5 smerter ved forandringer i v\xc3\xa6ret; \xc3\xa5rsaken finnes det ingen klare svar p\xc3\xa5, men det kan skyldes at kroppen er f\xc3\xb8lsom overfor atmosf\xc3\xa6riske elektriske forandringer.'